આપણા મનમાં આપણને ગુસ્સે કરનાર વ્યક્તિ વિષે નકારાત્મક વિચારો આવે છે. આ સમયે તે વ્યક્તિના અજ્ઞાન વિષે વિચાર કરવો. કોઇ માણસ આપણી પીઠ પાછળ આપણી નિંદા કરે છે ત્યારે આપણે એ વિચારવું નાદાન માણસોનો સ્વભાવ જ એવો હોય છે. એ મારી પીઠ પાછળ મારી નિંદા કરે છે મને મોંઢામોઢ પર ગાળ નથી આપતો ને? જે વ્યક્તિ મોંઢામોઢ પર ગાળ આપે ત્યારે વિચારવું કે – નસીબદાર છું મારે ફક્ત ગાળ જ સાંભળવી પડી માર તો ન પડ્યો. ક્રોધમાં અંધ માણસ તો હાથાપાઇ પણ કરી લે. કોઇ મારી બેસે તો વિચારવું કે એણે ભલે માર્યું છે, મારા પ્રાણ તો નથી લીધા ને? કદાચ કોઇ ખૂન પણ કરી નાંખે તો વિચારવું કે – મને મારા ધર્મથી તો ભ્રષ્ટ નથી કરતો ને? આપણા મનમાં કચરો ભરવો કે ફૂલ ભરવા એ આપણા હાથમાં છે. કચરો ભરીશું તો દુર્ગંધ આવશે ફૂલ ભરીશું તો સુગંધ આવશે. પસંદગી આપણે કરવાની છે.